Az Európai Uniós kék vércse állomány 40 százaléka hazánkban fészkel, számol be a Magyar Madártani Egyesület hírlevele. Idén ráadásul átlag feletti módon költöttek a hazai kék vércsék az első terepi adatok szerint.

A jó hír az, hogy szépen szaporodnak, a rossz hír viszont, hogy költőhelyeik száma vészesen lecsökkent.

A kék vércséről tudni kell, hogy nem épít saját fészket, hanem albérlőként használja másokét, főként a vetési varjak fészektelepein vagy a szarkák fészkelő együtteseiben telepszik meg.

Azonban az emberi beavatkozás miatt az elmúlt évtizedekben a vetési varjak száma drámaian csökkent, így a kék vércséknek nincs hol költeniük. Az élőhelyvesztés tragikus következményekkel járhat, ha szeretné támogatni a kék vércsék fészkelő helyeinek és táplálkozó területeinek, valamint a vetési varjak fészkeinek megóvását, kattintson az MME oldalára.